**Проект!**

**Наредба за изменение и допълнение на Наредба № 38 от 16.04.2004 г. за условията и реда за провеждането на изпитите на кандидати за придобиване на правоспособност за управление на моторно превозно средство и реда за провеждане на проверочните изпити** *(обн., ДВ, бр. 42 от 2004 г.; изм. и доп., бр. 38, от 2006 г.; бр. 44 от 2006 г.; бр. 4 и 97 от 2008 г., бр. 18 от 2010 г.; бр. 50 от 2010 г.; бр. 33 и 80 от 2011 г., бр. 95 от 2012 г., бр. 31 от 2014 г., бр. 70 от 2015 г.,* [*бр. 64*](https://web.apis.bg/p.php?i=2963922) *от 2016 г., изм., бр. 91 от 2016 г., бр. 30 от 2021г.,  бр.55 от 2022г.)*

**§ 1.** В чл. 1 се правят следните изменения и допълнения:

1. Досегашният текст става ал. 1.
2. Създава се ал. 2:

„(2) Тази наредба определя изискванията, на които трябва да отговарят водачите на моторни превозни средства от категориите по чл. 150а от ЗДвП“.

**§ 2.** В чл. 2 се създава ал. 3:

„(3) Кандидатите за придобиване на правоспособност за управление на моторни превозни средства от съответната категория, трябва да притежават знания, умения и поведение, изисквани за управление на моторно превозно средство така, както са определени в приложение № 7“.

**§ 3.** В чл. 4, ал. 2 думите „не подлежат на вътрешен теоретичен изпит“ се заменят с „не подлежат на задължително теоретично обучение“.

**§ 4.** В чл. 7 се правят следните изменения и допълнения:

1. Алинея 2 се изменя така:

„(2) Кандидатите за придобиване на правоспособност за управление на МПС от категориите по чл. 150а, ал. 2 от ЗДвП полагат теоретичен и/или практически изпит за проверка на придобитите знания, умения и поведение съгласно приложение № 8.

1. Алинеи 3-9 се отменят.

3. Алинеи 11 и 12 се отменят.

4. Създава се ал. 13:

„(13) Лицата, които са загубили правоспособността си за управление на МПС по реда на чл. 157, ал. 4 от ЗДвП, за възстановяване на правоспособност полагат теоретичен и практически изпит“.

**§ 5.** В чл. 10, ал. 3 думата „полагат“ се заменя със „следва да са преминали ново теоретично обучение и да са положили“.

**§ 6.** В чл. 16 се правят следните изменения:

1. В ал. 2, т. 6 се отменя.
2. Алинея 3 се отменя.

**§ 7.** В чл. 18а се правят следните изменения и допълнения:

1. Алинея 2 се изменя така:

„(2) Кандидатът има право да се яви на теоретичен изпит не повече от четири пъти в рамките на шест месеца от отразяването на информацията за приключеното теоретично обучение в информационната система по чл. 27, ал. 7 от Наредба № 37. При неявяване или неуспешно полагане на изпита в посочения срок, кандидатът може да се яви на нов изпит след преминаване на ново теоретично обучение“.

2. Алинея 3 се изменя така:

„(3) Кандидатът има право да се яви на практически изпит не повече от четири пъти в рамките на шест месеца от успешното полагане на теоретичния изпит или от отразяването на информацията за приключеното практическо обучение в информационната система по чл. 27, ал. 7 от Наредба № 37. При неявяване или неуспешно полагане на практически изпит в посочения срок, кандидатът може да се яви на нов практически изпит след преминаване на ново практическо обучение“.

3. Алинеи 4 и 5 се отменят.

**§ 8.** В чл. 20, ал. 1 думите „на вътрешни изпити“ се заменят с думите „на практическо обучение“.

**§ 09.** В чл. 26а, ал. 3, т. 2 числото „28“ се заменя с „23“.

**§ 10.** В чл. 29 се правят следните изменения и допълнения:

1. В ал. 1, т. 5 числото „28“ се заменя с „25“.
2. В ал. 2 след думите „А1“ се поставя запетая и се добавя „А2, ВЕ“.

**§ 11.** В чл. 38 се създава нова ал. 2:

„(2) Изпитните въпроси по ал. 1 се съгласуват с председателя на Държавна агенция „Безопасност на движението по пътищата“ преди тяхното утвърждаване“.

2. Досегашните ал. 2, 3, 4 и 5 стават съответно ал. 3, 4, 5 и 6.

**§ 12.** В чл. 47, ал. 3, изречение трето след думите „техническо средство“ се поставя запетая и думите „по чл. 15, ал. 4“ се заменят с „което включва звукова и светлинна сигнализация при докосването на допълнително монтираните педали, като за състоянието на техническото средство „включено/изключено“ има индикация, поставена на видно място“.

**§ 13.** В чл. 53а, ал. 4 думите „три месеца“ се заменят с „24 месеца“.

**§ 14.** В§ 1 от Заключителните разпоредби думите „т. 4“ се заменят с „т. 1 и 4“.

**§ 15.** В Приложение № 2а към чл. 18, ал. 1, т. 2 думите „завършил съм най-малко основно образование и притежавам свидетелство/диплома за завършена степен на образование (или удостоверение за завършен гимназиален етап) рег. № ...., изд. от ........................“ и точката и запетаята след тях се заличават.

**§ 16.** Създава се приложение № 7 към чл. 2, ал. 3:

„Приложение № 7

към чл. 2, ал. 3

**ИЗИСКВАНИЯТА, НА КОИТО ТРЯБВА ДА ОТГОВАРЯТ КАНДИДАТИТЕ ЗА ВОДАЧИ НА МОТОРНИ ПРЕВОЗНИ СРЕДСТВА ОТ РАЗЛИЧНИТЕ КАТЕГОРИИ**

Кандидатите за придобиване на правоспособност за управление на моторни превозни средства за съответната категория трябва да притежават знания и умения и да имат поведение, изисквани за управление на моторно превозно средство, както следва:

**I. Теоретични знания:**

**1. Кандидатите за водачи на МПС от всички категории трябва да притежават знания за:**

1.1. Правилата за движение по пътищата;

1.2. Значението на постоянната бдителност и отношението към останалите участници в движението; възприемане, преценка и вземане на решение, времето за реакция, както и промени на поведението при управление под въздействието на алкохол, лекарствени и лечебни средства, психическото състояние и умората;

1.3. Най-важните принципи, относно спазването на безопасна дистанция между превозните средства, спирачния път и поведението върху пътя при различни атмосферни и пътни условия; рискови за шофирането фактори, свързани с различни пътни условия, когато те се променят при промяна на времето или при смяната на деня и нощта; характеристики на различните видове пътища и съответните нормативни изисквания; безопасно управление при преминаване през тунели;

1.4. Другите участници в движението - специални рискови фактори, свързани с липсата на опит при другите участници в движението и при най-уязвимите категории участници като деца, пешеходци, велосипедисти и хора с намалена подвижност и др.; рискове, свързани с движението и управлението на различни видове превозни средства и различните зрителни полета на водачите им;

1.5. Общите правила - правила относно необходимите документи при използване на превозните средства; правила, които определят поведението на водача при пътнотранспортни произшествия (поставяне на предупредителни устройства и включване на сигнализация) и мерките, които водачът при необходимост може да предприеме в помощ на пострадали от пътнотранспортно произшествие; фактори на безопасността, свързани с превозното средство, пътя и превозваните лица;

1.6. Необходимите предпазни мерки при слизане от и качване в превозното средство;

1.7. Механичните аспекти във връзка с пътната безопасност; устройството на превозното средство с акцент на безопасността на движението по пътищата; кандидатите трябва да са в състояние да откриват най-често срещаните повреди, по-специално в кормилната уредба, окачването и спирачната система, гумите, светлините и мигачите, огледалата за обратно виждане, предното стъкло и чистачките на предното стъкло, изпускателната система, предпазните колани и звуковото предупредително устройство;

1.8. Обезопасителното оборудване на превозното средство и в частност, използване на предпазни колани, облегалки за глава и оборудване за обезопасяване на деца;

1.9. Правилата за използване на превозното средство във връзка с околната среда (уместна употреба на предупредителен звуков сигнал, умерено потребление на гориво, ограничаване на замърсяващите околната среда емисии и други);

**2. Кандидатите за водачи на МПС от категории АМ, А1, А2 и А трябва притежават знания и за:**

2.1. Използването на защитно облекло като ръкавици, ботуши, дрехи и предпазна каска;

2.2. Видимостта на мотоциклетистите за други ползватели на пътя;

2.3. Рисковите фактори, свързани с различни пътни условия, с допълнително внимание на хлъзгави участъци, като капаци на канализационни шахти, пътни маркировки, трамвайни релси;

2.4. Механичните аспекти във връзка с пътната безопасност, с допълнително внимание на превключвател за аварийно спиране, нивата на маслото и състояние на веригата.

**3. Кандидатите за водачи на МПС от категории C, CE, C1, C1E, D, DE, D1 и D1Е трябва да притежават знания и за:**

3.1. Правилата за часове на шофиране и почивка, както са уредени в Регламент (ЕО) № 561/2006 на Европейския парламент и на Съвета от 15 март 2006 г. за хармонизиране на някои разпоредби от социалното законодателство, свързани с автомобилния транспорт; използване на уредите за регистриране на данните, както е дефинирано с **Регламент (ЕС) № 165/2014 на Европейския парламент и на Съвета от 4 февруари 2014 година, относно тахографите в автомобилния транспорт;**

3.2. Правилата относно съответния транспорт: превоз на товари или превоз на пътници;

3.3. Документите на пътното превозно средство и транспортни документи, изисквани за вътрешен или международен превоз на товари и пътници;

3.4. Поведението в случай на пътнотранспортно произшествие; познания за мерките, които следва да се предприемат, включително аварийни действия, като евакуация на пътници и основни познания за оказване на първа помощ;

3.5. Предпазните мерки, които следва да се вземат при свалянето и смяната на колела;

3.6. Правилата за теглото и габаритите на превозното средство; правила за ограничителите на скоростта;

3.7 Изискванията за допустими маси и размери на движещите се по пътищата товарни пътни превозни средства (само за категории С, СЕ);

3.8. Възпрепятстването на зрителното поле, причинено от характеристиките на превозните средства;

3.9. Разчитането на пътна карта, планиране на маршрут, включително използването на електронни навигационни системи;

3.10. Факторите на безопасността, свързани с натоварването на превозното средство: контролиране на товара (товарене и закрепване), трудности при различни видове товар (течности, висящи товари и др.), товарене и разтоварване на стоки и използване на оборудване за товарене (само за категории С, СЕ, С1, С1Е);

3.11. Отговорността на водача по отношение на превоза на пътници, удобство и безопасност на пътниците; превоз на деца; необходими проверки преди тръгване; видове автобуси (градски и междуселищни автобуси, автобуси със специални габарити и др. (само за категории D, DE, D1, D1E);

3.12. Допълнителните знания, на кандидатите за водачи на МПС от категории C, CE, D и DE за:

3.12.1. Принципите на конструкцията и функционирането на: двигатели с вътрешно горене, течности (например, моторно масло, охладителна течност, течност за почистване на стъклата на автомобила), горивна система, електрическа система, запалителна система, предавателна система (съединител, предавателна кутия и т.н.);

3.12.2. Смазването и защитата с антифриз;

3.12.3. Принципите на конструкцията, поставянето, правилно използване и грижи за гумите;

3.12.4. Принципите на видовете системи, основни части, използване и ежедневна техническа поддръжка на арматурата на спирачките и регулатора на скоростта и използване на противоблокиращи спирачки;

3.12.5. Принципите на видовете, експлоатация, основни части, свързване, използване и ежедневна техническа поддръжка на съединителни системи (само за категории CE, DE);

3.12.6. Методите за локализиране на повреди;

3.12.7. Профилактичните ремонти на превозните средства и необходими текущи ремонти;

3.12.8. Отговорността на водача на превозно средство по отношение на получаването, превоза и доставката на товари в съответствие с договорените условия (само за категории С, СЕ).

**4. Кандидатите за водачи на МПС от категория D (с код 103 - тролейбус) трябва да притежават знания и за:**

4.1. Изискванията към състоянието на контактната мрежа и съоръженията към нея; предпазните средства при работа с контактната мрежа;

4.2. Правилата за техническа експлоатация на тролейбуса;

4.3. Правилата на движение на тролейбуса в депо.

**5. Кандидатите за водачи на МПС от категория Ттм трябва да притежават знания и за:**

5.1. Изискванията към състоянието на релсовия път, контактната мрежа и съоръженията към тях;

5.2. Правилата за техническа експлоатация на трамвайни мотриси;

5.3. Правилата за движение на трамвайната мотриса в депо.

**II. Кандидатите за водачи на МПС от всички категории трябва да притежават практически умения и поведение при управление на моторно превозно средство:**

**1. Кандидатите за водачи на МПС от категории АМ, А1, А2 и А трябва да притежават умения за:**

1.1. Подготовката и техническата проверка на превозното средство по отношение на пътната безопасност:

Кандидатите трябва да са придобили умения да подготвят превозното средство за безопасно управление, както следва:

1.1.1. Да коригират защитното облекло като ръкавици, ботуши, дрехи и предпазна каска;

1.1.2. Да извършат проверка на състоянието на гумите, спирачките, превключвателя на аварийното спиране (ако е приложимо), веригата, нивата на маслата, светлините, мигачите и звуковото предупредително устройство;

1.2. Умения за извършване на специални маневри, касаещи пътната безопасност, като:

1.2.1. Слагане и сваляне на мотоциклета от стойката му и придвижване, без помощта на двигателя, ходейки отстрани на превозното средство;

1.2.2. Паркиране на мотоциклета върху стойката му;

1.2.3. Извършване на маневри на ниска скорост, включително слалом; като кандидатът следва да умее да борави със съединителя в комбинация със спирачката, да пази равновесие, да умее правилно да следи с поглед движението, да контролира положението на мотоциклета и положението на стъпалата на степенките;

1.2.4. Извършване на маневри, на по-висока скорост, включително на втора или трета предавка, със скорост най-малко 30 km/h и извършване на маневри за избягване на препятствие при минимална скорост 50 km/h; при тези маневри кандидатът трябва да има правилна стойка върху мотоциклета, да умее правилно да следи с поглед движението, да пази равновесие, да усвои техника на управление и техника на смяна на предавките;

1.2.5. Умения за спиране, включително аварийно спиране при минимална скорост 50 km/h; кандидатът трябва да умее да манипулира с предната и задната спирачка, да има правилна стойка върху мотоциклета, да умее правилно да следи с поглед движението.

1.3. Умения по време на движение:

Кандидатът трябва да е усвоил следните действия при нормални условия на движение напълно безопасно, като вземат всички необходими предпазни мерки при:

1.3.1. Потегляне: след паркиране, след спиране в движение; излизане от пътното платно;

1.3.2. Управление по прави участъци от пътищата; преминаване покрай идващи превозни средства, включително в затворени пространства;

1.3.3. Управление в завои;

1.3.4. Пресичане на напречни пътища: подхождане и пресичане на кръстовища и възли;

1.3.5. Смяна на посоката: леви и десни завои; смяна на пътните платна;

1.3.6. Подход/изход на магистрала или подобен път (ако има на разположение): включване от ускорителната лента; напускане на лента за забавено движение;

1.3.7. Изпреварване/минаване покрай други ППС (ако е възможно); шофиране покрай препятствия, паркирани коли; изпреварване на други ППС (ако е подходящо);

1.3.8. Управление по път със специални характеристики (ако има): кръстовища с кръгово движение; жп прелези; трамвайни/автобусни спирки; пешеходни пътеки; шофиране при изкачване и спускане по дълги наклони; тунели;

1.3.9. Умения за взимане на необходимите предпазни мерки при слизане от превозното средство.

**2. Кандидатите за водачи на МПС от категории В, В1, ВЕ и за придобиване на права за управление на състав по чл. 155, ал. 9 от ЗДвП трябва да притежават умения за:**

2.1. Подготовка и техническа проверка на превозното средство по отношение на пътната безопасност:

Кандидатите трябва да са придобили умения да подготвят превозното средство за безопасно шофиране, както следва:

2.1.1. Регулиране на седалката, така че да осигури правилно седнало положение;

2.1.2. Регулиране на огледалата за виждане назад, предпазните колани и облегалките за глава, ако има такива;

2.1.3. Извършване на проверка дали вратите са затворени;

2.1.4. Извършване на проверка на състоянието на гумите, светлините, рефлекторите, кормилната уредба, спирачките, мигачите и звуковото предупредително устройство;

2.1.5. Извършване проверка на факторите на безопасността, свързани с товаренето на превозното средство: каросерия, платнища, товарни врати, начин на натоварване, обезопасяване на товара (само за категория ВЕ и за придобиване на права за управление на състав по чл. 155, ал. 9 от ЗДвП);

2.1.6. Извършване проверка на свързващия механизъм, спирачката и електрическите връзки (само за категория ВЕ и за придобиване на права за управление на състав по чл. 155, ал. 9 от ЗДвП).

2.2. Извършване на специални маневри по отношение на пътната безопасност за категории В и В1:

Кандидатите трябва да са придобили умения за извършване на следните маневри:

2.2.1. Движение на заден ход по права линия и завиване на заден ход наляво и надясно под ъгъл, без да се напуска правилната лента на движение;

2.2.2. Обръщане на превозното средство в обратна посока, като се използва предна и задна скорост;

2.2.3. Паркиране на превозното средство и напускане на мястото на паркиране (успоредно, косо или под прав ъгъл), както на преден, така и на заден ход, на равен терен и под наклон нагоре или надолу;

2.2.4. Правилно използване на спирачката до спиране; включително в случай на аварийно спиране.

2.3. Извършване на специални маневри по отношение на пътната безопасност за категория ВЕ:

2.3.1. Закачване и откачване на ремаркето към/от моторно превозно средство; маневрите трябва да включват тегленото превозно средство да бъде паркирано успоредно на теглещото МПС (т.е. не на една линия);

2.3.2. Завиване по крива.

2.3.3. Безопасно паркиране за товарене/разтоварване.

2.4. Поведение по време на движение:

Кандидатите трябва да са усвоили следните умения при нормални условия на движение напълно безопасно, като вземат всички необходими предпазни мерки при:

2.4.1. Потегляне: след паркиране, след спиране; след излизане от пътното платно;

2.4.2. Шофиране по прави отсечки от пътищата; преминаване покрай идващи превозни средства, включително в затворени пространства;

2.4.3. Шофиране в завои;

2.4.4. Пресичане на напречни пътища: подхождане и пресичане на кръстовища и възли;

2.4.5. Смяна на посоката: леви и десни завои; смяна на пътните ленти;

2.4.6. Подход/изход на магистрала или подобен път: включване от ускорителна лента; напускане на лента за забавено движение;

2.4.7. Изпреварване/минаване покрай други ППС, шофиране покрай препятствия, паркирани коли; изпреварване на други ППС;

2.4.8. Управление по път със специални характеристики; кръстовища с кръгово движение; жп прелези; трамвайни/автобусни спирки; пешеходни пътеки; шофиране при изкачване и спускане по дълги наклони; тунели;

2.4.9. Вземане на необходимите предпазни мерки при качване и слизане от превозното средство.

**3. Кандидатите за водачи на МПС от категории C, CE, C1, C1E, D, DE, D1 и D1E трябва да притежават умения за:**

3.1. Подготовка и техническа проверка на превозното средство по отношение на пътната безопасност:

Кандидатите трябва да могат да подготвят превозното средство за безопасно шофиране, като са придобили следните умения:

3.1.1. Регулиране на седалката, така че да осигури правилно седнало положение;

3.1.2. Регулиране на огледалата за обратно виждане, предпазните колани и облегалките за глава, ако има такива;

3.1.3. Извършване на проверка на състоянието на гумите, кормилната уредба, спирачките, светлините, рефлекторите, мигачите и звуковото предупредително устройство;

3.1.4. Извършване на проверка на спирачната и кормилната система, проверка на състоянието на колелата, гайките им, калниците, предното стъкло, прозорците и чистачките, течностите (например моторно масло, охладителна течност, течност за чистачките), проверка и използване на арматурното табло, включително уредите за регистриране на движението, определено в Регламент (ЕС) № 165/2014 на Европейския парламент и на Съвета от 4 февруари 2014 година относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт текст от значение за ЕИП;

3.1.5. Извършване проверка на налягането на въздуха, въздушните резервоари и окачването;

3.1.6. Извършване проверка на факторите на безопасността, свързани с товаренето на превозното средство: каросерия, платнища, товарни врати, товарен механизъм (ако има такъв), заключване на кабината, обезопасяване на товара (само за категории С, СЕ, С1, С1Е);

3.1.7. Извършване проверка на свързващия механизъм, спирачката и електрическите връзки (само за категории СЕ, С1Е, DE и D1Е);

3.1.8 Да може да предприема мерки за безопасността на специални превозни средства: контролиране на каросерията, служебните врати, аварийни изходи, оборудване за първа помощ, пожарогасители и друго оборудване за безопасност (само за категории D, DE, D1 и D1E);

3.1.9. Разчитане на пътна карта, планиране на маршрут, включително електронни навигационни системи;

3.2. Извършване на специални маневри по отношение на пътната безопасност:

3.2.1. Закачване и откачване или откачване и повторно закачване на ремаркето към/от моторното превозно средство; маневрите трябва да включват тегленото превозно средство да бъде паркирано успоредно на влекача (т.е. не на една линия) (само за категории СЕ, С1Е, DE и D1Е);

3.2.2. Завиване по крива.

3.2.3. Безопасно паркиране за товарене/разтоварване при товарна рампа/платформа или подобни инсталации (само за категории С, СЕ, С1, С1Е).

3.2.4. Паркиране, за да се даде възможност за безопасно качване и слизане на пътниците от автобуса (само за категории D, DE, D1и D1E);

3.3. Поведение по време на движение:

Кандидатите трябва да са усвоили следните действия при нормални условия на движение напълно безопасно, като вземат всички необходими предпазни мерки при:

3.3.1. Потегляне: след паркиране, след спиране; след излизане от пътното платно;

3.3.2. Шофиране по прави отсечки от пътищата; преминаване покрай идващи превозни средства, включително в затворени пространства;

3.3.3. Шофиране в завои;

3.3.4. Пресичане на напречни пътища: подхождане и пресичане на кръстовища и възли;

3.3.5. Смяна на посоката: леви и десни завои; смяна на пътните платна;

3.3.6. Подход/изход на магистрала или подобен път; включване от ускорителна лента; напускане на лента за забавено движение;

3.3.7. Изпреварване/минаване покрай насрещно движещи се ППС; шофиране покрай препятствия и паркирани коли; изпреварване на ППС;

3.3.8. Управление по път със специални характеристики - кръстовища с кръгово движение; жп прелези; трамвайни/автобусни спирки; пешеходни пътеки; шофиране при изкачване и спускане по дълги наклони; тунели;

3.3.9. Вземане на необходимите предпазни мерки при качване и слизане на пътници от превозното средство.

**4. Кандидатите за водачи на МПС от категория D (с код 103 - тролейбус) трябва да притежават и умения да:**

4.1. използват различните спирачни уредби;

4.2. приспособяват траекторията на движение на тролейбуса при завой, като се съобразяват с неговата дължина и надвес;

4.3. откачват и закачват токоприемниците от контактната мрежа;

4.4. разчитат разписанията за деня (за движение, за технически преглед);

4.5. използват предпазните средства при работа с контактната мрежа.

**5. Кандидатите за водачи на МПС от категория Ттм трябва да притежават и умения да:**

5.1. подготвят трамвайната мотриса за безопасно управление, като проверяват изправността на пясъчното устройство и наличието на сух пясък в пясъчниците;

5.2. използват органите за управление на трамвайната мотриса като преминава през съоръженията по релсовия път - стрелки, кръстовки, криви;

5.3. използват различни спирачни уредби;

5.4. управляват трамвайната мотриса при теглене;

5.5. използват предпазните средства при работа с контактната мрежа;

5.6. напускат депото;

57. поддържат необходимата дистанция;

5.8. се разминават с други участници в движението;

5.9. приближават и преминават през кръстовище, жп прелез, тунел;

5.10. променят посоката на движение, завивайки надясно и наляво на кръстовище;

5.11. преминават през криви, изолатори, други мрежи, стрелки с ръчно и автоматично задвижване.

**6. Кандидатите за водачи на МПС от категория Ткт трябва да притежават и умения да:**

6.1. подготвят трактора и ремаркето за безопасно управление, като проверяват кормилната уредба, спирачната уредба, на светлинната сигнализация, звуковото предупредително устройство, състоянието на прикачните устройства, хидравличните уредби, обезопасители, тегличи и др. на предни и задни навесни системи и уредби;

6.2. използват органите за управление и маневриране с трактора и на състава от ППС;

6.3. използват различни спирачни уредби;

6.4. поддържат необходимата дистанция;

6.5. се разминават с други участници в движението;

6.6. променят посоката на движение, завивайки надясно и наляво;

6.7. се движат напред и назад, по права и крива линия, при изкачване и при спускане.

**7. Безопасно и енергийноефективно управление:**

Кандидатите за водачи на МПС трябва да са придобили умения и поведение за управление по начин, който гарантира безопасност и намаляване на потреблението на гориво и емисиите при отчитане на оборотите в минута, при ускоряване, намаляване на скоростта, движение по наклон нагоре и надолу, когато е необходимо чрез ръчно избиране на предавките (не се отнася за категории Ттм и D (103)).“

**§ 17.** Създава се приложение № 8 към чл. 7, ал. 2:

„Приложение № 8

към чл. 7, ал. 2

|  |  |  |  |
| --- | --- | --- | --- |
|  | **Кандидати за придобиване на правоспособност за управление на МПС:** | **Теоретичен изпит** | **Практически изпит** |
| 1. | които за пръв път кандидатстват за придобиване на правоспособност |  |  |
| 2. | които притежават правоспособност за управление на МПС само от категория АМ |  |  |
|  | **Кандидати за придобиване на правоспособност за управление на МПС от категория:** | **Теоретичен изпит** | **Практически изпит** |
| 1. | Ттм, независимо от притежаваната категория |  |  |
| 2. | Ткт, които притежават правоспособност за управление на МПС от категория В1 или В |  |  |
| 3. | Ткт, които притежават правоспособност за управление на МПС от категория АМ, А1, А2 или А |  |  |
| 4. | А1, А2 или А, които притежават правоспособност за управление на МПС от категория В1,В, Ткт или Ттм |  |  |
| 5. | А1, А2, А, В1 В и BE които притежават правоспособност за управление на МПС от същата категория с код 78 |  |  |
| 6. | А, които притежават правоспособност за управление на МПС от категория А1 или А2 |  |  |
| 7. | А2, които притежават правоспособност за управление на МПС от категория А1 |  |  |
| 8. | В1 или В, които притежават правоспособност за управление на МПС от категории А1, А2, А, Ткт или Ттм |  |  |
| 9. | В, които притежават правоспособност за управление на МПС от категория В1 |  |  |
| 10. | В с код 96 или ВЕ, които притежават правоспособност за управление на МПС от категория В |  |  |
| 11. | ВЕ, които притежават правоспособност за управление на МПС от категория В с код 96 |  |  |
| 12. | С1, С, С1Е, СЕ, D1, D, D1E и DЕ |  |  |
| 13. | С1Е, които притежават правоспособност за управление на МПС от категория D1E |  |  |
| 14. | С, които притежават правоспособност за управление на МПС от категория С1 |  |  |
| 15. | СЕ, които притежават правоспособност за управление от категория С1Е |  |  |
| 16. | СЕ, които притежават правоспособност за управление на МПС от категория D1Е |  |  |
| 17. | D1E, които притежават правоспособност за управление на МПС от категория С1E |  |  |
| 18. | D, които притежават правоспособност за управление на МПС от категория D1 |  |  |
| 19. | D с код 103 (за придобиване на права за управление на тролейбус), които притежават правоспособност за управление на МПС от категория D |  |  |
| 20. | DE, които притежават правоспособност за управление на МПС от категория D1E или С1Е |  |  |

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 18.** Тази наредба отменя Наредба № 39 от 29.01.2004 г. за изискванията към водачите на моторни превозни средства от различните категории и подкатегории, издадена от министъра на транспорта и съобщенията (обн., ДВ, бр.17 от 2004 г.).

**§ 19.** Наредбата влиза в сила от деня на обнародването й в „Държавен вестник“.